Robert Geiss

Robert Geiss (* 29. január 1964, Pulheim, Nemecko) je nemecký podnikateľ, investor, realitný maklér a televízny herec.

Životopis 
Robert Geiss je synom obchodníka Reinolda a matky Margret. Po skončení strednej školy nastúpil do rodinnej firmy. V roku 1986 založil so svojím bratom Michaelom Geissom spoločnosť na športové oblečenie Uncle Sam. O rok neskôr sa oženil s vtedajšou fitness trénerkou Carmen Schmitzovou, s ktorou má dve dcéry. V roku 1995 predal značku Uncle Sam za približne 140 miliónov nemeckých mariek (t. j. cca 86 mil. €). Akcie boli rozdelené medzi neho a jeho brata. Od roku 2011 sa Robert Geiss začal objavovať v známej dokumentárnej reality show Geissenovci – Ťažký život milionárov. Seriál dokumentárnym spôsobom opisuje každodenný život milionárskej rodiny. V marci 2013 sa stal vlastníkom novej značky Roberto Geissini. Koncom roka 2015 Geiss produkuje reláciu so svojou spoločnosťou Geiss TV GmbH, za ktorú (od roku 2017) požaduje od RTL II okolo 2,5 milióna eur za sezónu. V súčasnosti Geiss predáva nehnuteľnosti, vlastní obchody s oblečením a objavuje sa v rôznych televíznych reláciách. Spolu zo svojou rodinou žije v luxusnej vile v Monaku. Taktiež je vlastníkom rodinného domu v Saint-Tropez, chaty vo Valberg a Kitzbühel, bytu v Dubaji aj Monaku a hotelového komplexu Maison Prestige v Grimaud.

Fakty a zaujímavosti 
 Robert Geiss je veľkým fanúšikom herca Sylvestra Stalloneho.
 Vo vozovom parku Roberta Geissa sa nachádzajú: Audi Q7 V12 TDI, Bentley Continental GTC, Rolls Royce Phantom Coupé, Mini Cooper Cabrio a Hummer H3.
 V roku 2022 bol pozvaný Richardom Sulíkom na Slovensko.
 Podľa webu Business Insider je Robert Geiss v dlhoch.
 Je vysoký 1,74 metra.
 V slovenčine ho nahovára herec a dabér Jozef Vajda.
 Geissova jachta Indigo Star je z roku 1995 a stála viac ako tri milióny eur.
 Robert je autorom aj troch kníh (Von nix kommt nix: Voll auf Erfolgskurs mit den Geissens (Bez práce nie sú koláče: Plne na ceste k úspechu s Geissenmi) (2013), Kochen mit den Geissens: Unsere 60 Lieblingsrezepte (2021) a Kochen mit den Geissens: Unsere 60 Lieblingsrezepte 2 (2022)).
 Robert Geiss ako tínedžer nechcel chodiť do školy, pretože si myslel, že „ak chcete zarobiť peniaze, nemôžete predsa každý deň sedieť v škole“.
 Robert Geiss často spolupracuje s Nicom Nehezom.

Filmografia

Televízia 
 2011súčasnosť: Geissenovci – Ťažký život milionárov (Die Geissens – Eine schrecklich glamouröse Familie)
 2011: Menschen bei Maischberger
 2013: Markus Lanz
 2013: Wetten, dass..?
 2014: Wer wird Millionär?
 2023: Volles Haus

Referencie

Pozri aj 
 Zoznam častí seriálu Geissenovci – Ťažký život milionárov
 Mojsejovci

Iné projekty

Externé odkazy 

 
 
 

Nemeckí podnikatelia
Nemeckí televízni herci
Nemecké osobnosti